Rikunarita-ORG/Wikinium huggingface dataset:
# Kungälv

| Kungelv švedski: *Kungälv* |
| --- |
|  Pogled na Kungelv |
|  |
| Osnovni podaci
 |
| Država
 |  Švedska
 |
| Osnovan
 | 1100.
 |
| Stanovništvo
 |
| Stanovništvo (2010.) | 22.768
 |
| Aglomeracija (2012.) | 41.612
 |
| Gustina stanovništva
 | 1.976 st./km²
 |
| Položaj
 |
| Koordinate
 | ﻿ / ﻿ |
| Nadmorska visina
 | 5-30 m
 |
| Površina
 | 11,52 km²
 |
| KungelvKungelv (Švedske)
 |
| Ostali podaci
 |
| Pozivni broj
 | +46 0303
 |
| Veb-strana
 | www.kungalv.se |

**Kungälv** (čita se **Kungelv**) je grad u Švedskoj, u jugozapadnom delu države. Administrativno podpada pod grofoviju Västra Götaland i jedno od značajnijih središta okruga. Kungelv je istovremeno i sedište istoimene opštine.

Kungelv je danas severno predgrađe Geteborga.

## Prirodni uslovi

Grad Kungelv se nalazi u jugozapadnom delu Švedske i Skandinavskog poluostrva. Od glavnog grada države, Stokholma, grad je udaljen 490 km jugozapadno. Od prvog većeg grada, Geteborga, grad se nalazi svega 20 km severno.

Kungelv se razvio blizu obale Tjesnaca Skagerrak, dijela Sjevernog mora. Grad se smestio u nevelikoj dolini rijeka
Göta älv. Gradsko područje je bregovito, sa nadmorskom visinom od 5–30 m.

## Historija

Područje Kungelva bilo je naseljeno još u vreme praistorije. U 11. veku ovde se, prema predanjima, javlja srtedište tadašnje norveške države. U to vreme ovde je izgrađena tvrđava Bohus. Već u prvoj polovini 12. veka ona je srušena od strane brodova Ščećina. Posle toga naselje je više vekova bilo bez većeg značaja.

Od sredine 20. veka Kungelv se, usled širenja gradskog područja Geteborga, počeo naglo razvijati i danas je prerastao u njegovo veliko predgrađe.

## Stanovništvo

Kungelv je danas grad srednje veličine za švedske uslove. Grad ima oko 22.000 stanovnika (podatak iz 2010. g.), a gradsko područje, tj. istoimena opština ima oko 42.000 stanovnika (podatak iz 2012. g.). Poslednjih decenija broj stanovnika u gradu brzo raste.

Do sredine 20. veka Kungelv su naseljavali isključivo etnički Šveđani. Međutim, sa jačanjem useljavanja u Švedsku, stanovništvo grada je postalo šarolikije.

## Privreda

Danas je Kungelv savremeni grad sa posebno razvijenom industrijom. Poslednje dve decenije posebno se razvijaju trgovina, usluge i turizam.

## Zbirka slika

* Tvrđava Bohus
* Središnji deo Kungelva
* Glavna gradska crkva
* Novo stambeno naselje

## Izvori

* Središnji statistički ured Švedske - podacima o opštinama i naseljima

## Vanjske veze

* www.kungalv.se Zvanična stranica grada Kungelva
# Republika Pisa

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Republika PisaRepubblica di Pisa* |
|

|  |  |  |
| --- | --- | --- |
| ←   | **11. vijek – 1406.** |   → |

 |
|

|  |  |
| --- | --- |
|  |  |
| Zastava
 | Grb
 |

 |
| Lokacija Republike PiseItalija, uključujući Republiku Pisu, oko 1000. |
| **Glavni grad** | Pisa
 |
| **Jezik/ci** | toskanski, latinski, italijanski
 |
| **Vlada** | Republika
 |
| **Dužd** |
|  • 1402. – 1406.
 | Gabriele Maria Visconti (zadnji)
 |
| **Historija** | srednji vijek
 |
|  • Uspostavljena
 | 11. vijek
 |
|  • Ukinuta
 | 1406.
 |

 |

**Republika Pisa** (italijanski: *Repubblica di Pisa*) bila je *de facto* nezavisna država sa sjedištem u toskanskom gradu Pisa. Njena moć je počela rasti krajem 10. i početkom 11. vijeka, kada je postala glavno ekonomsko središte, a njeni trgovci sljedeći vijek dominirali Mediteranom i Italijom prije nego što ju je zasjenio glavni suparnik Genova. U tom periodu je Pisa bila poznata kao jedna od četiri pomorske republike srednjovjekovne Italije.

Začeci pizanskog uspona datiraju u 1005. kada je Pisa, nakon uspješne obrane od Saracena, krenula u kontraofenzivu te napala i opljačkala Reggio di Calabria. U sljedećim decenijama je Pisa postepeno uspostavila hegemoniju nad Tirenskim morem i organizirala uspješnje pljačkaške pohode protiv muslimanske Sicilije i Sjeverne Afrike. Također je uspješno iskoristila i križarske ratove da stvori trgovačke ispostave i kolonije u Istočnom Mediteranu, a s vremenom je postala jedan od najvažnijih saveznika Bizantskog Carstva. Poraz od Đenovežana u bitci kod Melorije 1284. je označila početak kraja Pise kao velike sile. Godine 1402. je grad prodan Firenci, koja je 1406. skršila ustanak kojim su Pizani pokušali obnoviti svoju slobodu.

## Reference

## Literatura

* Norwich, John Julius. *The Normans in the South 1016-1130*. London: Longmans, 1967.
# Vojvodstvo Amalfi

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Vojvdostvo Amalfi** |
| Nezavisna država
 |
|

|  |  |  |
| --- | --- | --- |
| ?  | **958–1037** |  ? |

 |
|  Zastava
 |
| Položaj Vojvodstva AmalfiItalija na kraju 10. vijeka; Amalfi označen žutom bojom. |
| **Glavni grad** | Amalfi
 |
| **Jezik/ci** | grčki, napolitanski
 |
| **Vlast** | Vojvodstvo
 |
| **Vojvoda** |
|  - 966-1004
 | Manso I of Amalfi
 |
| **Historijska era** | Srednji vijek
 |
|  - vojvoda izabran
 |  |
|  - opljačkana i opustošena od Pise
 |  |
| **Stanovništvo** |
|  -  est.
 | 70.000
 |
| **Danas dio** |  Italija
 |

 |

**Vojvodstvo Amalfi** (italijanski: *Ducato di Amalfi*) ili **Republika Amalfi** (italijanski: *Repubblica di Amalfi*) je bila *de facto* nezavisna država sa sjedištem u južnoitalijanskom gradu Amalfiju u 10. i 11. vijeku. Prvotno je predstavljala dio šireg područja zvanog *ducatus Neapolitanus* (Napuljsko Vojvodstvo) kojim je upravljao bizantski *patrikios*, ali se od bizantske vlasti oslobodila 958. kada je prvi put samostalno izabrala vojvodu. Samostalnost je iskoristila kako bi postala ekonomskom silom, odnosno glavno trgovačko središte u Italiji, a koji status je zadržala sve dok je u 11. vijeku nisu zasjenile druge italijanske pomorske republike sa sjevera kao Pisa, Venecija i Genova. Godine 1073. Amalfi su zauzeli Normani.

## Literatura

* Pavan, Massimiliano (1960). *Dizionario Biografico degli Italiani*. Istituto della Enciclopedia italiana.
* Skinner, Patricia (1995). *Family Power in Southern Italy: The Duchy of Gaeta and Its Neighbours, 850-1139*. London: Cambridge University Press. ISBN 0521522056.
* Norwich, John Julius (1967). *The Normans in the South, 1016-1130*. London: Longman.
* Norwich, John Julius (1970). *The Normans in the South 1016-1130*. London: Longman.
* Curtis, Edmund (1912). *Roger of Sicily and the Normans in Lower Italy, 1016-1154*. New York: G. P. Putnam's Sons.
* Donald, Matthew (1992). *The Norman kingdom of Sicily*. London: Cambridge University Press. ISBN 0521269113.
* Houben, Hubert (2002) (engleski). *Roger II of Sicily: a ruler between East and West*. London: Cambridge University Press. ISBN 0521655730.
* Chalandon, Ferdinand (1907) (francuski). *Histoire de la domination normande en Italie et en Sicile*. Paris: Librairie A. Picard et fils.
# Yue Fei

*Ovo je kinesko ime; porodično ime je* Yue (岳)*.*

|  |
| --- |
|  |
| Imena (*detalji*)
 |
| na Zapadu poznat kao: | Yue Fei, Yueh Fei, Yo Fei, Yao Fei, Ngok Fei, Nawk Fai
 |
| tradicionalni kineski: | 岳飛
 |
| pojendostavljeni kineski: | 岳飞
 |
| Hanyu Pinyin: | Yuè Fēi
 |
| Wade-Giles: | Yüeh Fei
 |
| Gan: | Ngok5 Fi1
 |
| Kantonski: | Ngok Fei
 |
| Stilsko ime: | Pengju
 |
| tradicionalni kineski: | 鵬舉
 |
| pojednostavljeni kineski: | 鹏举
 |
| Hanyu Pinyin: | Péngjǔ
 |
| Wade-Giles: | P'eng-chü
 |
| Cantonese: | Paang4-geui2 |
| Posthumno ime/na: | Wumu, Zhongwu
 |
| kineski: | 武穆, 忠武
 |
| Hanyu Pinyin: | Wǔmù, Zhōngwǔ
 |
| Wade-Giles: | Wu-mu, Jung-wu
 |
| Cantonese: | Mou5-muk6, Jung1-mou5 |

|  |  |
| --- | --- |
|  | **Ovaj članak sadrži kineski tekst.** Bez pravilne podrške za renderiranje, možete vidjeti upitnike, kvadrate i druge simbole umjesto kineskih znakova.
 |

**Yue Fei** (24. mart 1103 – 27. januar 1142), stilsko ime **Pengju**, bio je kineski vojskovođa koji se proslavio uspješnom obranom južne Kine od Džurčena koji su bili osvojili sjevernu Kinu i u njoj uspostavili vlastitu dinastiju Jin. Yue Feijevi vojnički uspjesi su, međutim, izazvali ljubomoru dvorske klike oko cara Gaozonga, kao i smetnju za političare kao premijer Qin Hui, koji su se zalagali za mir sa Džurčenima. Zbog toga je Yue Fei lažno optužen za izdaju i nakon montiranog procesa pogubljen. Njegova smrt je omogućila sklapanje kontroverznog mirovnog sporazuma u Shaoxingu kojim je priznata podjela Kine na džurčenski i kineski dio. Usprkos toga, Yue Feija su ubrzo rehabilitirali Gaozongovi nasljednici, a ugled stečen za života mu je među običnim narodom stvorio reputaciju velikog junaka, patriota i mučenika.

## Izvori

## Vanjske veze

* (`zh`) "History of the Song" Chinese Wikipedia entry
* (`zh`) 470 volume version of the "History of the Song" Arhivirano 2007-12-27 na Wayback Machine-u
* (`zh`) "*The Story of Yue Fei*" Arhivirano 2007-08-13 na Wayback Machine-u
* (`zh`) "Yue Fei's Biography" from the History of the Song Arhivirano 2002-03-12 na Wayback Machine-u
* Djela čiji je autor Yue Fei na Projektu Gutenberg
* "精忠报国 Utmost Loyalty to the Country", a famous chinese song related to Yue Fei
# Hamadidska dinastija

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|

|  |
| --- |
| **Hamadidska dinastija** |
|

|  |  |  |
| --- | --- | --- |
| ?  | **1014–1152** |  ? |

 |
| Položaj HamadidaPodručja pod hamadidskom vladavinom (zeleno), cca. 1100. |
| **Glavni grad** | Beni Hammad (do 1090) Béjaïa (iza 1090)
 |
| **Jezik/ci** | berberski, klasični arapski, mozarapski
 |
| **Religija** | sunitski islam (malikijski)
 |
| **Vlast** | Monarhija
 |
| **Sultan** |
|  - 1008–1028
 | Hammad ibn Buluggin
 |
|  - 1121–1152
 | Yahya ibn Abd al-Aziz
 |
| **Historija** |  |
|  - Uspostava
 |  |
|  - Prestanak
 |  |
| **Valuta** | dinar
 |

 |

**Hamadidska dinastija** ili **Hamadidi** su bili dinastija Sanhaja berberskih emira koja je od 1014. do 1152. vladala područjem koje otprilike odgovara današnjem sjeveroistočnom Alžiru. Ime je dobila po svom osnivaču Hammad ibn Bulugginu, pripadniku dinastije Zirida, emira koji su vladali Ifrikijom za račun ismailitski fatimidskih kalifa. Godine 1014. se Hammad pobunio protiv svog nećaka Badisa ibn Mansura te iskazao vjernost sunitskom abasidskom kalifu. Iako su kasnije Hamadidi ponovno priznali Fatimide kao svoje vladare, bili su de facto nezavisni. Prijestolnica im je bila Beni Hammad koga je oko 1007. izgradio Hammad. Pred kraj 11. vijeka su se Hamadidi našli pod udarom arapskog beduinskog plemena Banu Hilal. Godine 1152. hamadidsku državu su osvojili Almohadi.

## Vladari

* Hammad ibn Buluggin, 1014–1028
* al-Qaid ibn Hammad, 1028–1045
* Muhsin ibn Qaid, 1045–1046
* Buluggin ibn Muhammad ibn Hammad, 1046–1062
* an-Nasir ibn Alnas ibn Hammad, 1062–1088
* al-Mansur ibn Nasir, 1088–1104
* Badis ibn Mansur, 1104
* Abd al-Aziz ibn Mansur, 1104–1121
* Yahya ibn Abd al-Aziz, 1121–1152
# Mahdija

| Mahdia المهدية‎
 |
| --- |
| Pogled na gradska vrataPogled na gradska vrata |
|  |
| Koordinate: ﻿ / ﻿ |
| **Država** |  |
| **Vilajet** | Mahdia
 |
|  |
| **Vlast**  |
|  - **gradonačelnik** | Faïza Boubaker Belkhir
 |
|  |
| **Visina** | 0
 |
|  |
| **Stanovništvo** (2018.)
 |
|  - **Grad** | 51,833
 |
|  |
| **Vremenska zona** | UTC+1 (UTC)
 |
| **Poštanski broj** | 5100
 |
| Karta
 |
| Mahdiaclass=notpageimage| Pozicija Mahdije u Tunisu
 |

**Mahdia** (arapski: المهدية‎ / al-Mahdīyah) je lučki grad od 51,833 stanovnika na istoku Tunisa u Vilajetu Mahdia u kom je administrativni centar.

## Geografija

Panorama grada i luke
Mahdija leži na obalnoj ravnici Sahel između Sousse na sjeveru i Sfaxa na jugu, udaljena oko 200 km jugoistočno od glavnog grada Tunisa.

Centar grada leži na uskom stjenovitom poluotoku Afrika (Ifrikija).

## Historija

Grad je svoje ime **Mahdi** što na arapskom znači *ispravno vođeni* dobio po Ubaid Alah al-Mahdiu ili samo *Mahdiu* prvom šijitskom kalifu i osnivaču Fatimidske dinastije, koji je osnovao grad - 912., a 921. od njega napravio svoju prijestolnicu.
Mahdia je napuštena oko 973., ali je ponovno naseljena krajem 11. vijeka, ovaj put kao prijestolnica vladara Ziridske dinastije koji su u njoj pronašli utočište.

Apeninski križari zauzeli su i opljačkali grad za Mahdijskog križarskog rata 1087.

Sredinom 12. vijeka Sicilijanski Normani zauzeli su Mahdiju, koja je za njihove vladavine izgubila na važnosti i postala malo selo.
Za srednjeg vijeka bila je piratska baza.
Španjolska je sredinom 16. vijeka zavladala gradom i jedno kraće vrijeme vladala, ali je već krajem 16. vijeka Mahdija postala dio Osmanskog Carstva.

## Privreda i transport

Privreda grada bazira se na ponajviše na luci a nešto manje na ribolovu i konzerviranju riba, preradi maslina i rukotvorima.

Grad je dobro povezan cestama i željeznicom sa Soussom koja leži 32 km sjeverozapadno.

## Znamenitosti

Od historijskih znamenitosti Mahdia ima džamiju iz 10. vijeka, kao i osmansku utvrdu iz 16. vijeka i ruševine antičkih bedema.

## Pobratimski gradovi

* Mazara del Vallo, Italija
* Saint-Nazaire, Francuska
* Aveiro, Portugal

## Reference

## Vanjske veze

* *Commune de Mahdia* (`en`)
# Ifrikija

U srednjem veku, **Ifrikija** (arapski: إفريقية‎) je bila oblast koja se sastojala od obalskih regiona današnje zapadne Libije, Tunisa, i istočnog Alžira. U ovoj oblasti je bila rimska provincija Afrika.

Ifrikiju na jugu graniče polu-sasušene oblasti i slane močvare zvane el-Djerid. U raznim periodima, vladari ove oblasti su osvajali Siciliju i delove kontinentalne Italije, dok se zapadna granica stalno menjala, ali je obično bila negde oko Bejaie. Glavni grad je bio Kerouan u centralnom Tunisu.

## Povezano

* Aglabid
* Zirid
* Hafsid
* Magreb
* Afarika
# Grofovija Barcelona

*Za ostale upotrebe, pogledajte Barcelona (razvrstavanje).*

|  |
| --- |
| **Upozorenje**: *Specificirana vrijednost za "kontinent"* |
|

|  |
| --- |
| Comtat de Barcelona* Grofovija Barcelona** |
|

|  |  |  |
| --- | --- | --- |
| ?  | **801–1162** |  ? |

 |
| Položaj BarceloneGrofovija Barcelona (crveno) u kontekstu ekspanzije Krune Aragona. |
| **Glavni grad** | Barcelona
 |
| **Jezik/ci** | katalonski
 |
| **Religija** | rimokatoličanstvo
 |
| **Vlast** | grofovija
 |
| **grof Barcelone** |
|  - 801–820
 | Berà
 |
|  - 1131–1162
 | Ramon Berenguer IV
 |
| **Historijska era** | srednji vijek
 |
|  - Uspostava
 |  |
|  - Prestanak
 |  |
| **Danas dio** |  Španija
 Francuska

 |

 |

**Grofovija Barcelona** (katalonski: *Comtat de Barcelona*) je naziv za državno-politički entitet sa sjedištem u Barceloni koji je postojao od 801. do 1162. Nastala je 801. kada su Franci osvojili Barcelonu, kojom su dotada vladali muslimanski vladari. Ispočetka je bila tek upravna jedinica franačke države kojom su vladali grofovi odgovorni franačkom kralju. Međutim, nakon izumiranja dinastije Karolinga i dolaska na vlast dinastije Capet u susjednoj Francuskoj, grof Borrell II 988. je *de facto* postao samostalan. Vladari Barcelone su nakon toga sudjelovali u Reconquisti. Borrellov potomak i nasljednik Ramon Berenguer IV se oženio zaPetronillu od Aragona, a njihov sin Alfonso II je 1164. naslijedio i Barcelonu i Kraljevinu Aragon koje su otada čine državnopravnu cjelinu. U formalnom smislu je grofovija nastavila postojati sve do 1714. kada je od strane kraljeva ujedinjene Španije ukinuta Dekretima Nova Planta.

## Izvori
# Roger de Clinton

| Roger de Clinton |
| --- |
| *biskup Coventryja* |
| Stolica | Biskupija Coventry |
| Stolovanje završilo | 16. april 1148 |
| Prethodnik | Robert Peche |
| Nasljednik | Walter Durdent |
| Ostale funkcije | arhiđakon, bilo u Buckinghamu ili Lincolnu |
| Redovi |
| Konsekracija | 22. decembar 1129 |
| Lični detalji |
| Smrt | 16. april 1148 |
| Denominacija | katolik |

**Roger de Clinton** (? - 16. april 1148) bio je katolički biskup Coventryja i Lichfielda, koji je stolovao od 1129. do 1148. Najpoznatiji je po tome što je sastavio mrežni plan gradskih ulica u Lichfieldu koji se sačuvao do današnjeg dana.

**Roger de Clinton** je bio nećak Geoffreya de Clintona, jednog od bliskih savjetnika engleskog kralja Henryja I. Prije nego što je postao biskup, služio je kao arhiđakon, bilo u Buckinghamu, bilo u Lincolnu. Prema nekim navodima je Geoffrey svom nećaku mjesto biskupa otkupio za 3000 maraka. Za vrijeme Anarhije je bio na strani kralja Stephena i 1139. bio član delegacije koja je pred papom nastojala kralja braniti od optužbe da je prekršio zakletvu carici Matildi. Iste godine je sudjelovao na Drugom lateranskom koncilu. Također mu se pripisuje osnivanje samostana Buildwas Abbey.

Roger de Clinton se pojavljuje kao lik u dva romana Ellis Peters iz serije o bratu Cadfaelu - *The Heretic's Apprentice* i *Brother Cadfael's Penance*.

## Literatura

* Franklin, M. J.. „Clinton, Roger of (d. 1148)” ((potrebna pretplata članstvo u javnim bibliotekama UK)). *Oxford Dictionary of National Biography* (Revised October 2009 izd.). Oxford University Press. Pristupljeno 11 April 2011.

| Rimokatoličke crkvene titule
 |
| --- |
| Prethodi: **Robert Peche** | **biskup Coventryja** 1129–1148
 | Slijedi: **Walter Durdent** |
# Majmonid

*Za ostale upotrebe, pogledajte Majmonid (razvrstavanje).*

| Majmonid |
| --- |
| Srednjovekovna filozofija |
| Arapski Mediteran |
|  |
| Rođenje | 30. mart 1135. (ili 10. mart) Córdoba, Španija |
| Smrt | 13. decembra 1204. (dob: 69) Fostat, Egipat ili Kairo, Egypt |
| Inspiracija |
|
Od
* Talmud, Aristotle, al-Farabi, Avicena, ibn Bajja, Averroes, Al-Ghazali
 |
|
Na
* Spinoza, Toma Akvinski, Bodin, Leibniz, Kaplan,, Newton, Strauss
 |

**Mojsije Majmonid** (hebrejski: **Moše ben Majmon (משה בן מימון)**, arapski: **Musa Ben Mejmun**, latinizovano: **Majmonides**) (1135 - 1204) je bio srednjovekovni jevrejski filozof, teolog, matematičar, astronom i lekar.

## Život

Moše ben Majmon je rođen u Kordobi 1135. godine. Iz rodne Španije beži zbog verskih progona u Maroko i Egipat, gde je u Kairu držao predavanja iz filozofije, teologije i medicine, i bio lični Saladinov lekar na egipatskom dvoru. Sastavio je svojevrsnu "Hipokratovu zakletvu" svoga vremena, odnosno "Molitvu jednog lekara iz 12. veka".

Umro je 1204. godine.

## Dela

Napisao je više astronomskih i matematičkih rasprava i 18 medicinskih traktata s teorijama znatno ispred vremena u kojem je živeo. Dela je pisao na judeo-arapskom, a najvažnija su:

* "Svetlost" i
* "Vodič zbunjenima"

## Učenje

Majmonidesova etika se zasniva na veri u slobodu čovečije volje i njegovo delanje. Smatrao je Aristotela najvećim filozofom i nastojao veru dovesti u sklad s antičkom filozofijom. U najvažnijem filozofskom delu "Vodič zabludjelih" pokušao je da zasnuje religiju na razumskim osnovama, što je izazvalo žestoku osudu ortodoksnih pristalica judaizma. Neke njegove knjige su spaljene.

## Reference

## Vanjske veze

* Musa Ben Mejmun - teolog i filozof Al Andalusa Arhivirano 2007-10-18 na Wayback Machine-u
* Maimonides entry in Jewish Encyclopedia
* Writings of Maimonides (Manuscripts and Early Print Editions) Arhivirano 2006-12-12 na Wayback Machine-u
# 1204.

|  |  |
| --- | --- |
| Milenijum:
 | 2. milenijum
 |
| Vjekovi:
 | 12. vijek – **13. vijek** – 14. vijek
 |
| Decenija:
 |  1170-e  1180-e  1190-e  – 1200-e –  1210-e  1220-e  1230-e  |
| Godine:
 | 1201 1202 1203 – **1204** – 1205 1206 1207
 |

Pad Carigrada.

1204.. po kalendarima
| Gregorijanski
 | 1204.. (MCCIV) |
| Ab urbe condita
 | 1957.
 |
| Islamski
 | 600–601.
 |
| Iranski
 | 582–583.
 |
| Hebrejski
 | 4964–4965.
 |
| Bizantski
 | 6712–6713.
 |
| Koptski
 | 920–921.
 |
| Hindu kalendari
 |
| • *Vikram Samvat* | 1259–1260.
 |
| • *Shaka Samvat* | 1126–1127.
 |
| • *Kali Yuga* | 4305–4306.
 |
| Kineski
 |
| • Kontinualno
 | 3840–3841.
 |
| • 60 godina
 | Yang Drvo Miš (od kineske Ng.) |
| Holocenski kalendar
 | 11204.
 |
| p • r • u |
| Podrobnije: Kalendarska era |

Godina **1204.** (**MCCIV**) bila je prijestupna godina koja počinje u četvrtak po julijanskom kalendaru.

## Događaji

* 28. 1. – Bizantski car Aleksije IV Anđeo svrgnut u ustanku.
* 5. 2. – Aleksije V Duka proglašen za bizantskog cara.
* 13. 4. – Četvrti križarski rat: Križari na juriš zauzimaju Carigrad te pljačkaju i pustoše grad sljedeća 3 dana. Pri tome Mlečani uzimaju drevne statue od kojih će nastati konji svetog Marka.
* 16. 4. – Grof Balduin od Flandrije, nakon što su ga izabrali križari, je okrunjen za cara Latinskog Carstva.
* Teodor I Laskaris nakon pada Carigrada bježi u Nikeju gdje će uspostaviti Nikejsko Carstvo; bizantskim državama-nasljednicama također postaju Epirska Despotovina i Trapezuntsko Carstvo.
* Boniface I od Montferrata, vođa Četvrtog križarskog rata, osniva Solunsko Kraljevstvo.

## Rođenja

## Smrti

## Vanjske veze
# Petronilla od Aragona

| Petronilla
 |
| --- |
|  |
| **kraljica Aragona**  |
| Vladavina
 | 1137–1164
 |
| Prethodnik
 | Ramiro II
 |
| Nasljednik
 | Alfonso II
 |
|  |
| Suprug/a
 | Ramon Berenguer IV, grof Barcelone
 |
| Potomstvo
 | Dulce, kraljica Portugala Alfonso II od Aragona Ramon Berenguer III, grof Provanse Sancho, grof Provanse
 |
| Kuća
 | Kuća Jiménez
 |
| Otac
 | Ramiro II od Aragona
 |
| Majka
 | Agnes od Akvitanije
 |
| Rođen/a
 | (1136-juna-29)29. juna 1136. Huesca, Španija
 |
| Umro/la
 | 15. oktobra 1173. (dob: 37) Barcelona, Španija
 |
| Potpis
 |  |

**Petronilla od Aragona** (Huesca, 29. jun 1136 – Barcelona, 15. oktobar 1173) također poznata i kao **Petronila** ili **Petronella** (aragonski *Peyronela* ili *Payronella*, ili katalonski: *Peronella*), bila je kraljica Aragona od 1137. do 1164. i grofica Barcelone.

Rodila se kao kćer aragonskog kralja Ramira II i Agnes, kćeri akvitanskog vojvode Guillaume IX od Akvitanije. Njeno rođenje je bilo posljedica specifične političke situacije u Aragonu, nastale nakon smrti Ramirovog brata Alfonsa I i raspada personalne unije sa Navarom. S obzirom da Alfonso nije imao nasljednika, Ramiro, koji je dotada služio kao biskup Barbastroa, ishodio je poništenje svećeničkih zavjeta kako bi se mogao oženiti i dobiti dijete. Samo godinu dana nakon što se Petronilla rodila, odmah je vjenčana za Ramona Berenguera IV, barcelonskog grofa; time je stvorena nova personalna unija poznata kao Kruna Aragona. Brak je konzumiran tek kada je Petronilla stekla 15 godina; svom mužu je rodila četiri sina i kćer. Godine 1164. je Petronilla abdicirala u korist sina Alfonsa.

## Napomene

## Izvori

* Bisson, Thomas N. *The Medieval Crown of Aragon: A Short History*. Oxford: Clarendon Press, 2000.
* Chaytor, Henry John. *A History of Aragon and Catalonia*. London: Methuan, 1933.
* Stalls, William C. "Queenship and the Royal Patrimony in Twelfth-Century Iberia: The Example of Petronilla of Aragon", *Queens, Regents and Potentates*, Women of Power, vol. 1 (Boydell & Brewer, 1995), 49–61.

|  |
| --- |
| Petronilla od Aragona  **Dinastija JiménezRođen/a:** 29. jun 1136  **Umro/la:** 15. oktobar 1173 |
| Kraljevske titule
 |
| Prethodi: **Ramiro II** | **kraljica Aragona** 1137–1164
 | Slijedi: **Alfonso II** |